|  |  |  |  |
| --- | --- | --- | --- |
|  |  |  |  |
|  |  |  |  |

**Referat frå møte i «Foreldra sitt arbeidsutval» (FAU)**

Dag: Tysdag 25.04.2023

Kl.: 18.30 – 19.30

Stad: Personalrommet

|  |  |  |  |
| --- | --- | --- | --- |
| Klasse | Medlemmer:  | Roller | Til stades |
| 1A | Tjodhild Alsaker |  | x |
| 1B | Anders Myrhol | SMU-medlem | x |
| 1C | Lene Merete Bugjerde |  | x |
| 2A | Geir Moldestad |  | x |
| 2B | Ida Rand | Uteområdegruppa | x |
| 3A | Hilde Svoren Alsaker | Skrivar FAU + personleg vara for nestleiar i SU | x |
| 3B | Marielle Griffin Blaalid  |  | x |
| 4A | Kjetil Aasebø | Vara SMU-medlem | x |
| 4B | Stig Torheim | Uteområdegruppa | x |
| 5A | Kari Prøven  |  | Ikkje / ikkje vara |
| 5B | Marianne Isene |  | x |
| 5C | Anda Karasniece |  | x |
| 6A | Michelle Griffin Bruvoll |  | x |
| 6B | Mariann Midthjell |  | Ikkje / ikkje vara |
| 7A | Vivian Steinholm | Nestleiar FAU + nestleiar SU + personleg vara for leiar i SU |  |
| 7B | Trine Wiik Jacobsen | Leiar FAU + leiar SU | x |

**Saker:**

1. **Gjennomgang av referat frå møte 24.01.2023**

Gjennomgang av referat frå [FAU møte 24.01.2023](https://view.officeapps.live.com/op/view.aspx?src=https%3A%2F%2Fstad.kommune.no%2F_f%2Fp1%2Fi2f83d159-6434-4aa4-b58a-87fad2a8fcc9%2Freferat-fra-mote-i-fau-24012023.doc&wdOrigin=BROWSELINK) (klikkbar lenke).

Nokre nye ting sidan møtet 24.01.2023:

I forhold til sykkelbana har skulen sett på skissene som blei laga, og det er levert dei tal meter som det er betalt for. Det er likevel fritt for skulen å vidareutvikle bana vidare, for eksempel lage hinder for å gjere den meir spennande og utfordrande. Det kom innspel om at ein burde sjekke ut moglegheita for asfaltering i samband med ei planlagt asfaltering i skateparken.

1. **Aktuelt**

**Vår 2023**

Elevaktivitetar:

Det vart gjennomført trivselsveke veka før påske, der vennskap var tema. Elles har det vore ulike aktivitetar som turar, kunst og handverk og song og musikk i skulekvardagen. Mellomtrinnet skal gjennomføre mattemaraton i heile mai.

Det kom innspel i møtet om at ein ikkje bør legge kroppsøving og turdag på same dag, då det blir mykje for elevane å bere med seg.

Fal:

Prosjektet med fysisk aktiv læring. Skulen vil halde fram med erfaringsdeling mellom trinna og lage ein database for å ta vare på dei opplegga som er laga. Ungane likar det godt, og det er ein fin variasjon i skulekvardagen. Skulen skal vidareføre dette til neste år (internt).

Overgang barnehage-skule:

Det var innskriving i januar/februar, og overgangsskjema mellom barnehage og skule var klart i mars. Førskuledag vert 31. mai, då får dei nye skuleborna møte lærarar og vite kven dei skal gå i klasse med. Det har vore gjennomført fadderbesøk frå 5. trinn i barnehagane. I tillegg har barnehagane vore på besøk på uteområda på skulen for å gjere seg kjende.

7. trinn – avslutning:

Det vert avslutning for 7. trinn 12. juni i Eidahallen. Her vert det elevprogram, utdeling av diplom, nokre ord frå rektor, samt matservering.

Grøn Integrering – skulehage:

Det er bestilt inn frukttre og bærbusker til skulehagen. Det vert dugnad for 6. trinn i skulehagen, kor oppgåvene blant anna er flytting av pallekarmar. Det blir jobba «løpande» med skulehagen, og naboar er informerte. Tilbakemeldingane frå dei er stort sett positive.

**Nytt skuleår**

Tredeling 1. trinn:

Det er innført tredeling i 1. klasse for å betre overgangen frå barnehage til skule. Ei tredeling gjev mindre grupper og sikrar meir jamne klasser frå 2. klasse. Skulen er no snart i hamn med å danne to nye klasser for dei som går i 1. klasse i år.

Fagfornying :

Skulen har investert i nytt læreverk i matematikk, og no er det norsk som står for tur. Det er sett saman ei faggruppe frå dei ulike skulane i Stad som vurderer læremiddel frå dei ulike forlaga, både bøker og digitale ressursar. Etter norsk, er det truleg engelsk som står for tur.

Kompetansepakke om inkluderande praksis:

Kompetansepakken for inkluderande praksis inneheld fire tema, der det eine er inkluderande praksis. Dette skal skulen jobbe med, og det handlar mykje om å gje like moglegheiter for alle. Les meir her: [Kompetansepakke om inkluderende praksis (udir.no)](https://www.udir.no/kvalitet-og-kompetanse/lokal-kompetanseutvikling/kompetansepakken-inkluderende-praksis/)

Personale 2023-2024:

Det er tilsett ein ny lærar, og to av lærarane som har hatt vikarstilling dette skuleåret blir med oss vidare.

SFO:

For skuleåret 2023/2024 vert det gratis SFO i kjernetida for 1.- og 2.trinn.

1. **Heim-skule samarbeid**

17. mai:

Det vil komme ei Vigilo-melding rundt 17. mai. Klassekontaktane går i lag med klassene og FAU-leiar ber Nordfjordeid skule si fane. Dei som ønskjer det, kan bli med i konkurranse om beste hurra-rop.

Uteområdet:

Det vert foreldredugnad tysdag 9. mai (utsett til tysdag 23. mai). Klassekontaktane tek ansvar for å få foreldre til å melde seg, og sender ut informasjon anten i Vigilo eller i andre kanalar. Det vart utdelt informasjon om kva type arbeid dei ulike trinna skal gjennomføre, samt kor mange føresette kvart trinn treng.

Årsmøte:

Det vil bli gjennomført årsmøte (foreldremøte) no før sommaren. Rutinane for klassekontaktar er at klassekontakt 2 blir klassekontakt 1, medan det blir gjort val av ny klassekontakt 2.

1. **Elevrådssaker**

Elevrådet vil i samarbeid med lærarane arrangere aktivitetsdag i Malakoff/Valhall, tysdag 16.mai. Aktivitetsdagen er for 5.-7. trinn, og det er planlagt at ein skal gjennomføre ulike 17.mai-inspirerte leikar og aktivitetar. Elevrådet har hatt ei runde der alle klassene har kome med forslag til aktivitetar. Ei gruppe med lærarar på 5.-7. trinn har fått ansvar for å organisere opplegget.

Det er eit ønskje om gapahuk eller grillhytte bak Eidahallen. Elevrådet ser for seg ein plass der vi kan ha undervisning ute, sjølv om det er stygt vêr. Den skal vere tilgjengeleg for alle klassene frå 1.-7. klasse.

Elevrådet ønskjer seg eit betre uteområde slik at dei har noko å finne på i friminutta. Dei vil gjerne ha fleire kinadisser og betre nett i ballbingane. Det er òg eit ønskje om høgare nett på ballbingen bak Eidahallen.

1. **Eventuelt**

Trafikk i skulevegen:

Det kom innspel om «Hjertesone» rundt skulen med søkelys på trafikksikkerhet. Tiltak kan her vere ulike skilt som minner foreldre og foresatte på trafikksikkerheit i kvardagen. Skulen vart oppfordra til å sjekke ut kva muligheter som ligg i dette prosjektet. Du kan lese meir om «Hjertesone» her:

[Hjertesone - tryggere skolevei • Trygg Trafikk](https://www.tryggtrafikk.no/opplaering/skole/hjertesone/)

Trine Wiik Jacobsen Anne-Grete Eikås Kenneth Vedvik

 FAU leiar rektor assisterande rektor